Nýjasti leikmaður Þórs / KA í landsleik með Kosta Ríka.vísir / getty Stjórn Þórs / KA hefur samið við Gaby Guillén , 27 ára landsliðskonu frá Kosta Ríka . Hún kemur til liðsins um miðjan febrúar að því er segir í frétt á heimasíðu Þórs . Hún kemur til Akureyrarliðsins frá Deportivo Saprissa í heimalandinu en hún hefur leikið 11 landsleiki fyrir Kosta Ríka , meðal annars í lokakeppni HM 2015 en Kosta Ríka er í 37. sæti heimslistans . Til samanburðar má benda á að íslenska landsliðið er í 18. sæti . Gaby hefur einnig leikið í háskólaboltanum í Bandaríkjunum en hún þykir fjölhæfur leikmaður , getur leikið allan vinstri vænginn auk þess að spila á miðjunni . Þór / KA hafnaði í 4. sæti Pepsi Max deildarinnar á síðustu leiktíð en liðið hefur tvívegis orðið Íslandsmeistari síðastliðinn áratug .